Մարտ-ապրիլ ամիսները սկյուռների բազմացման շրջանն է: Տասը արական սեռի ներկայացուցիչներ հավաքվում են մեկ էգ սկյուռիկի շուրջ և փորձում հաճոյանալ նրան: Բնականաբար, կռիվներն անխուսափելի են: Կռվում են, կռվում, իսկ աղջիկ-սկյուռիկն ընտրում է ամենաուժեղին և… ծնվում են սկյուռիկ-փոքրիկները, որոնք սկզբում կույր են լինում, այո՛ ոչինչ չեն տեսնում, բայց ընդամենը ինը օր անց սկսում են տեսնել ու շատ լավ տեսնել: Փոքրիկ սկյուռիկների համար ծնողները հերթով կեր են հայթայթում՝ նախ հայրը, հետո՝ մայրը: Բայց սկյուռ ծնողները երեխաներին այսպես լավ խնամում են միայն որոշ ժամանակ: Իսկ հետո թողնում են երեխաներին ինքնուրույն: Ու թեև քույրիկներն ու եղբայրները սկզբնական շրջանում միասին են բնակվում և անցնում արկածների միջով, բայց, մեկ է, հետո բաժանվում են: